**AVALUACIÓ ORDINÀRIA**

**Nota trimestral**

La nota final de la convocatòria trimestral s’obté a partir de les notes obtingudes en el treball de les competències específiques de la matèria seleccionades a continuació.

De caràcter general, els instruments d’avaluació seran diferents, preveuran l'autoavaluació i la co-avaluació d’alumnat i garantiran un seguiment continu de cada alumne/a al llarg del procés d'aprenentatge.

| **COMPETÈNCIES ESPECÍFIQUES MATÈRIA** | **SELECCIÓ** |
| --- | --- |
| **Competència específica 1.** *Analitzar situacions reals que puguin requerir una solució informàtica. Detectar les necessitats funcionals de les situacions i, atenent les característiques dels usuaris potencials, proposar solucions en forma de programes, aplicacions o serveis web.* | **x** |
| **Competència específica 2.** *Crear prototips visuals de programes i aplicacions i utilitzar-los per crear interfícies d’usuari amb les eines informàtiques adients.* | **x** |
| **Competència específica 3.** *Partint de la descripció funcional d’una solució informàtica, desenvolupar el programa, l’aplicació o el servei web que les implementa utilitzant un llenguatge i un entorn de programació adients.* | **x** |

|  | **INSTRUMENTS D’AVALUACIÓ** | **PONDERACIONS** |
| --- | --- | --- |
| **COMPETÈNCIES específiques de matèria treballades aquest curs/nivell** | Presentar les diferents activitats i projectes seguint les indicacions de la professora dins el termini establert i, quan la professora ho requereixi, saber descriure i justificar el que s’ha presentat | 100% |

**Observacions rellevants del instruments d’avaluació emprats.**

Per aprovar el trimestre caldrà haver superat ≥50% la suma de les competències seleccionades.

**Justificació d’absència el dia d’una prova o examen.**

Si un alumne falta a un examen, cal que presenti certificat mèdic o justifiqui la seva absència en cas de força major. No es podrà repetir cap examen a un alumne/a sense que aquest justificant sigui lliurat al tutor/a, i a la vegada, comunicat a cap d’estudis i/o la coordinació de batxillerat.

No es pot faltar les hores prèvies a un examen. Si es produeix aquest fet sense cap causa justificable, i l’alumne acudeix a fer l’examen a l’hora programada, aquest no tindrà dret a fer-lo.  L’alumne haurà de fer directament la recuperació establerta segons els criteris d’avaluació de la matèria. Si ja ha fet l’examen i es prova que ha faltat les hores prèvies sense cap justificació, l’examen en qüestió no serà corregit i l’alumne s’haurà de presentar a l’activitat de recuperació establerta dins els criteris d’avaluació de la matèria

**Activitats de recuperació trimestral**

En cas de no superar el trimestre, l’alumne/-a haurà de realitzar les tasques de recuperació que determini la professora durant el trimestre següent.

**Nota final contínua (juny)**

La nota de la final contínua s’obté a partir de les notes obtingudes en els diferents trimestres segons:

*QF = QT1 + QT2 + QT3*

*3*

*QF = qualificació final*

*QT1 = qualificació del primer trimestre*

*QT2 = qualificació del segon trimestre*

*QT3 = qualificació del tercer trimestre*

**RECUPERACIÓ MATÈRIA PENDENT CURSOS ANTERIORS**

L’alumnat de 1r de BAT que passsi de curs amb la matèria pendent (o matèries), la podrà recuperar durant el primer trimestre de 2n de BAT, d’acord amb el calendari programat de recuperació de matèries pendents.

En cas d’avaluació negativa, l’alumnat podrà recuperar la matèria en una segona convocatòria durant el 2n trimestre i en última instància, a l’avaluació final ordinària i, si escau, a l’avaluació final extraordinària.

La qualificació de la matèria després d'aquestes activitats de recuperació es qualificarà com la resta de matèries, és a dir, de l'1 al 10.

A principi de curs, el/la cap de departament i la coordinació de batxillerat faran arribar les instruccions per recuperar la/es matèria/es pendents del curs anterior a l’alumnat concret.